Diari Oficial de la Generalitat Valenciana


Sumari del DOGV 4638, del 26-11-2003 (2003/12604)

ORDRE de 14 de novembre de 2003, de la Conselleria d'Economia, Hisenda i Ocupació, per la qual es regulen i convoquen diverses ajudes de suport a entitats ocupadores en l'àmbit dels pactes territorials per a l'ocupació, per a l'exercici 2003, i es dóna publicitat a la línia de crèdit i a l'import global màxim destinat a finançar la concessió de les citades subvencions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4638

Data del DOGV
:   26-11-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12733


Data del document
:   14-11-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * ajuda pública
    * suport econòmic
    * oficina d'ocupació
    * accés a l'ocupació
    * ajuda a l'ocupació
    * lluita contra l'atur

ORDRE de 14 de novembre de 2003, de la Conselleria d'Economia, Hisenda i Ocupació, per la qual es regulen i convoquen diverses ajudes de suport a entitats ocupadores en l'àmbit dels pactes territorials per a l'ocupació, per a l'exercici 2003, i es dóna publicitat a la línia de crèdit i a l'import global màxim destinat a finançar la concessió de les citades subvencions. [2003/X12549]
  
L'Ordre de 18 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenvolupament Local i Pactes per a l'Ocupació, per a l'exercici 2003, regula, entre altres ajudes, les destinades a donar suport a pactes territorials per a l'ocupació, una mesura a favor de l'ocupació, amb l'objectiu d'aconseguir una àmplia col·laboració d'àmbit local que permeta descobrir les dificultats i perspectives dels agents territorials amb responsabilitats en matèria d'ocupació (corporacions locals, associacions empresarials i sindicals i agents socials en general), així com de mobilitzar tots els recursos disponibles per a aconseguir una major coordinació de les mesures a favor de l'ocupació.
  
En aquest context, la present Ordre pretén completar l'espectre d'ajudes en matèria de foment d'ocupació que es concedeixen a entitats ocupadores que participen en itineraris d'inserció promoguts per les organitzacions públiques que subscriguen amb la Generalitat Valenciana pactes territorials per a l'ocupació, a fi d'estimular la generació d'ocupació estable en l'entorn local per a joves, majors de 45 anys, desocupats de llarga duració, dones, discapacitats i altres col·lectius desfavorits, i incentivar les empreses que contracten aquestos treballadors en l'àmbit d'un pacte territorial d'ocupació.
  
D'altra banda, a la majoria de les ajudes previstes en aquesta ordre els resulta d'aplicació el Reglament CE núm. 2.204/2002, de 5 de desembre de 2002, de la Comissió, relatiu a l'aplicació dels articles 87 i 88 del Tractat CE a les ajudes estatals per a l'ocupació.
  
En virtut d'això, en ús de les facultats conferides per la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i d'acord amb el que disposa el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Article 1
  
Convocar la concessió de subvencions destinades a la contractació de determinats col·lectius de persones desocupades inscrites en els corresponents centres SERVEF de la Generalitat Valenciana, realitzades per entitats ocupadores, en l'àmbit d'actuació dels pactes territorials per a l'ocupació, per a l'exercici 2003, de conformitat amb el que estableix la Llei 12/2002, de Pressupostos de la Generalitat Valenciana per a l'exercici 2003, i atesa la modificació pressupostària 31.025/03, que es finançaran a càrrec de la secció 06.31, subprograma 322.51 «Foment de l'ocupació», capítol IV, codi línia T4160000, amb un import global màxim de 450.000 euros, dels quals 315.000 són finançats pel Fons Social Europeu. Els citats crèdits són conseqüència de la modificació pressupostària 31.019/03.
  
Article 2
  
Aprovar les bases per què es regula aquesta convocatòria, i que apareixen com a annex.
  
DISPOSICIONS FINALS
  
Primera
  
Es faculta la directora general del SERVEF per a dictar totes les instruccions que siguen necessàries per a l'execució i el desenvolupament del que disposa aquesta ordre.
  
Segona
  
La present Ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra el present acte, que esgota la via administrativa, les persones interessades podran interposar-hi recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant aquest mateix òrgan en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener. I això, sense perjuí de la possibilitat que les persones interessades puguen exercir, si és procedent, qualsevol altra acció que consideren procedent.
  
València, 14 de novembre de 2003
  
El conseller d'Economia, Hisenda i Ocupació,
  
GERARDO CAMPS DEVESA
  
ANNEX
  
Bases per què es regula la convocatòria d'ajudes adreçades al suport a entitats ocupadores en l'àmbit dels pactes territorials per a l'ocupació.
  
Base 1. Objecte
  
L'objecte de la present Ordre és establir un programa d'ajudes econòmiques destinades a afavorir la generació d'ocupació a la Comunitat Valenciana, a través del suport a entitats ocupadores que contracten persones desocupades que hagen realitzat els itineraris d'inserció gestionats per entitats públiques o consorcis de caràcter públic que hagen subscrit pactes territorials per a l'ocupació, de conformitat amb el que disposa l'Ordre de 18 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment de Desenvolupament Local i Pactes per a l'Ocupació, per a l'exercici 2003.
  
Base 2. Àmbit
  
1. Les ajudes regulades en aquesta ordre estaran orientades a donar suport a la contractació de persones desocupades, inscrites en els corresponents centres SERVEF de la Generalitat Valenciana, i que pertanyen a algun dels següents col·lectius:
  
a) Joves menors de 30 anys.
  
b) Majors de 45 anys.
  
c) Persones desocupades de llarga duració. S'entén per parada de llarga duració tota persona que haja estat sense treball durant 12 dels anteriors 16 mesos.
  
d) Dones que es reincorporen al mercat laboral, després d'una absència mínima de tres anys.
  
e) Perones discapacitades físiques i sensorials amb un grau de minusvalidesa mínima del 50%, i discapacitades psíquiques amb un grau de minusvalidesa igual o superior al 33%.
  
f) Persones amb risc d'exclusió social (extoxicòmanes, exrecluses, minories ètniques, immigrants, o qualsevol altra situació previ informe dels servicis socials competents).
  
g) Dones amb risc d'exclusió social (dones víctimes de maltractaments familiars, dones que exercisquen la prostitució, o qualsevol altra situació previ informe dels servicis socials competents).
  
2. Els requisits d'edat, desocupació, condició i grau de minusvalidesa i situació d'exclusió social hauran de complir-se en el moment de la incorporació al programa d'inserció gestionat per l'entitat que haja subscrit el pacte territorial per a l'ocupació.
  
3. Les ajudes que es concedisquen a l'empara de la present Ordre tindran la consideració de subvencions públiques, i es regiran en allò que no disposa, pel Text Refós de la Llei d'Hisenda Pública de la Generalitat Valenciana.
  
Base 3. Beneficiaris
  
1. Podran ser beneficiàries de les subvencions per al desenvolupament del programa d'ocupació regulat en aquesta ordre, les entitats ocupadores que participen en la generació d'ocupació de desocupats que pertanyen a algun dels col·lectius previstos en la base 2.1, amb les entitats públiques o consorcis de caràcter públic que hagen subscrit pactes territorials per a l'ocupació, a través de convenis de col·laboració amb la Conselleria d'Economia, Hisenda i Ocupació, de conformitat amb el que disposa l'Ordre de 18 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment de Desenvolupament Local i Pactes per a l'Ocupació, per a l'exercici 2003.
  
2. S'entén per entitats ocupadores les persones físiques i jurídiques i les entitats públiques i privades que, estant domiciliades i realitzant la seua activitat a la Comunitat Valenciana, contracten persones desocupades que participen en els mencionats pactes territorials per a l'ocupació per a realitzar la seua activitat laboral a centres de treball radicats a la Comunitat Valenciana, d'acord amb els requisits i les condicions que s'estableixen en aquest annex.
  
Base 4. Quantia de les ajudes
  
1. La quantia de les ajudes a les entitats ocupadores es determinarà en funció del col·lectiu a què pertanga el treballador desocupat i del temps de duració del contracte, de la següent manera, sempre que el contracte ho siga a jornada completa:
  
a) Contractació indefinida de joves menors de 30 anys: 3.000 euros.
  
b) Contractació indefinida de majors de 45 anys: 3.000 euros.
  
c) Contractació indefinida de persones desocupades de llarga duració: 3.000 euros.
  
d) Contractació indefinida de dones absents del mercat laboral: 3.000 euros.
  
e) Contractació de persones discapacitades:
  
1. Tractant-se de contracte indefinit: 6.900 euros.
  
2. Tractant-se de contracte temporal, de 6 mesos com a mínim: 3.000 euros.
  
3. Tractant-se de contracte temporal, de 3 mesos com a mínim: 1.500 euros.
  
f) Contractació de persones amb risc d'exclusió social:
  
1. Tractant-se de contracte indefinit: 6.000 euros.
  
2. Tractant-se de contracte temporal, de 6 mesos com a mínim: 3.000 euros.
  
3. Tractant-se de contracte temporal, de 3 mesos com a mínim: 1.500 euros.
  
g) Contractació de dones amb risc d'exclusió social:
  
1. Tractant-se de contracte indefinit: 6.000 euros.
  
2. Tractant-se de contracte temporal, de 6 mesos com a mínim: 3.000 euros.
  
3. Tractant-se de contracte temporal, de 3 mesos com a mínim: 1.500 euros.
  
2. Si el contracte fóra a temps parcial, podrà ser objecte de subvenció sempre que el contracte tinga, almenys, una duració de 20 hores setmanals, amb reducció proporcional de l'import de les ajudes previstes en l'apartat anterior.
  
3. Aquestes ajudes no podran acumular-se respecte d'una mateixa persona desocupada participant, i seran, per tant, incompatibles entre si. En el cas que concórreguen en la mateixa persona desocupada diverses de les mencionades ajudes, el participant pagarà a l'entitat ocupadora únicament l'ajuda de major import.
  
Base 5. Condicions de l'ajuda
  
1. Els contractes hauran de formalitzar-se durant la vigència del pacte territorial per a l'ocupació subscrit, sense excedir del 31 d'octubre.
  
2. El règim d'ajudes previst en aquesta ordre compleix els requisits establits en el Reglament (CE) núm. 2204/2002, de 5 de desembre de 2002, de la Comissió, relatiu a l'aplicació dels articles 87 i 88 del Tractat CE a les ajudes estatals per a l'ocupació (DOCE de 13 de desembre de 2002), excepció feta de les ajudes concedides per la contractació de:
  
a) Joves d'edat igual o superior a 25 anys i menors de 30, que no hagen finalitzat la seua educació a temps complet en els dos anys anteriors i hagen tingut abans una primera ocupació fixa remunerada, dins del col·lectiu a què es refereix la base 2.1.a) d'aquest annex.
  
b) Majors de 45 anys i menors de 50, dins del col·lectiu a què es refereix la base 2.1.b) d'aquest annex.
  
c) Contractació temporal inferior a 12 mesos de persones discapacitades, de persones amb risc d'exclusió social i de dones amb risc d'exclusió social, referits, respectivament, en les lletres e), f) i g) de la base 2.1 d'aquest annex.
  
Les ajudes concedides per la contractació de les persones treballadores a què es refereix aquest apartat 2 de la present base, se sotmeten al règim d'ajudes de minimis, establit en el Reglament (CE) núm. 69/2001, de 12 de gener de 2001, de la Comissió (DOCE de 13 de gener de 2001), en el cas que les entitats ocupadores siguen empreses, persones físiques o jurídiques, siga quina siga la seua forma de constitució.
  
3. Les ajudes concedides als sectors exclosos a què es refereix el citat Reglament (CE) núm. 2204/2002, se sotmeten al règim de notificació, en relació amb el que disposa el Reglament (CE) núm. 69/2001, de 12 de gener de 2001, de la Comissió (DOCE de 13 de gener de 2001), en el cas que les entitats ocupadores siguen empreses, persones físiques o jurídiques, siga quina siga la seua forma de constitució.
  
Base 6. Requisits dels beneficiaris
  
Les entitats ocupadores, que hauran d'estar domiciliades i realitzar la seua activitat al territori de la Comunitat Valenciana, hauran de complir els següents requisits:
  
a) Estar al corrent en el compliment de les seues obligacions tributàries i de la Seguretat Social.
  
b) No haver sigut excloses de l'accés als beneficis derivats de l'aplicació dels programes d'ocupació per la comissió d'infraccions molt greus, de conformitat amb el que preveu l'article 46.2 del Text Refós de la Llei d'Infraccions i Sancions en l'Ordre Social, aprovat per Reial Decret Legislatiu 5/2000, de 4 d'agost.
  
c) Estar inscrites com a persones o entitats ocupadores en els règims de la Seguretat Social en els que hi haja afiliació de treballadors i treballadores per compte alié.
  
d) No haver realitzat extincions de contractes de treball per causes disciplinàries o objectives declarades improcedents per sentència judicial ferma, o en virtut de comiat col·lectiu, en els 12 mesos anteriors a la sol·licitud de l'ajuda.
  
e) No haver sigut sancionat com a responsable directe o solidari, durant els últims cinc anys, mitjançant resolució administrativa ferma, per una infracció tipificada com a molt greu en el Text Refós de la Llei sobre Infraccions i Sancions en l'Ordre Social, aprovat per Reial Decret Legislatiu 5/2000, de 4 d'agost.
  
Base 7. Exclusions
  
Queden exclosos de les ajudes regulades en la present Ordre els següents supòsits:
  
a) Relacions laborals de caràcter especial previstes en l'article 2.1. del Text Refós de la Llei de l'Estatut dels Treballadors, aprovat per Reial Decret Legislatiu 1/1995, de 24 de març, i la resta de disposicions reglamentàries.
  
b) Contractacions que afecten el cònjuge, els ascendents, els descendents i la resta de parents, per consanguinitat o afinitat, fins al segon grau inclusivament, de l'empresari o dels qui tinguen càrrecs de direcció o siguen membres dels òrgans d'administració de les empreses que revisten la forma jurídica de societat o de les entitats privades sense ànim de lucre, així com les que es produïsquen amb aquestos últims.
  
c) Contractacions realitzades amb treballadors i treballadores que en els 24 mesos anteriors a la data de contractació hagueren prestat servicis en la mateixa entitat ocupadora mitjançant un contracte per temps indefinit.
  
El que disposa el paràgraf anterior serà també d'aplicació en el supòsit de vinculació laboral del treballador o treballadora, en els 24 mesos anteriors a la contractació subvencionable, amb empreses a què la persona sol·licitant dels beneficis haja succeït en virtut del que estableix l'article 44 Text Refós de la Llei de l'Estatut dels Treballadors, aprovat per Reial Decret Legislatiu 1/1995, de 24 de març.
  
d) Treballadors i treballadores que hagen finalitzat la seua relació laboral de caràcter indefinit en un termini de tres mesos anterior a la formalització del contracte.
  
e) Les contractacions realitzades per les empreses de treball temporal.
  
f) Les entitats que hagen subscrit pactes territorials d'ocupació, promotores dels itineraris d'inserció, no podran rebre cap ajuda com a entitat ocupadora respecte de les persones desocupades que participen en els citats itineraris i siguen objecte d'ajuda.
  
Base 8. Criteris per a la concessió de les ajudes a les entitats ocupadores
  
Les ajudes s'atorgaran fins a exhaurir el crèdit disponible segons l'ordre en què la sol·licitud haja tingut entrada en qualsevol dels registres d'entrada, sempre que es complisquen els requisits exigits en aquesta ordre.
  
Base 9. Liquidació de les ajudes
  
L'ajuda concedida es liquidarà d'una sola vegada amb la presentació dels contractes de treball i la resta de la documentació degudament emplenada en els termes previstos en aquest annex.
  
Base 10. Incompatibilitats
  
1. Les ajudes establides en aquesta ordre són incompatibles amb qualsevol altra ajuda continguda en els programes de foment d'ocupació de la Generalitat Valenciana o de qualsevol altra administració pública que tinguen el mateix objecte, excepte les bonificacions de quotes a la Seguretat Social.
  
2. Aquelles entitats públiques o consorcis de caràcter públic que hagen percebut ajudes com a conseqüència de la subscripció d'un pacte territorial per a l'ocupació a l'empara del que disposa l'Ordre de 18 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment de Desenvolupament Local i Pactes per a l'Ocupació, per a l'exercici 2003, no podran ser, al mateix temps, perceptores de les ajudes previstes en la present Ordre.
  
Base 11. Obligacions de les entitats ocupadores
  
Sense perjuí de les obligacions que la normativa laboral vigent estableix, i amb independència de les específiques previstes en aquest annex i de les que, si és procedent, expressament s'arrepleguen en la resolució de concessió, són exigibles als ocupadors les obligacions genèriques que s'indiquen tot seguit:
  
1. Formalització dels contractes de treball per escrit.
  
2. Realitzar l'activitat o adoptar el comportament que fonamente la concessió de subvenció en la forma i terminis establits.
  
3. Justificar davant de l'òrgan que concedeix, la realització de l'activitat o l'adopció del comportament, així com el compliment dels requisits i de les condicions que determine la concessió.
  
4. En el cas que el treballador o la treballadora contractat cause baixa en l'empresa, aquesta tindrà l'obligació de substituir-lo en el termini d'un mes per un altre dels participants en l'itinerari d'inserció, o si no n'hi ha, inclós en els col·lectius subvencionables per la present Ordre, en les mateixes condicions contractuals que tenia el treballador substituït. La citada substitució haurà de ser comunicada a l'òrgan que va concedir la subvenció en termini no superior a 15 dies des de la dita substitució. Si la baixa es produeix amb anterioritat a la resolució de concessió, decaurà el dret a la sol·licitud presentada.
  
5. Mantenir els llocs de treball creats durant un període mínim de tres anys, o de dos anys si es tracta de pyme. Així mateix, l'ocupació creada ha de representar un increment net del nombre de treballadors tant en l'establiment com en l'empresa afectada, en comparació amb la mitjana dels 12 mesos anteriors.
  
6. Comunicar al SERVEF l'obtenció d'altres subvencions o ajudes per a la mateixa finalitat, procedents de qualsevol administració, ens públic o privat, així com qualsevol alteració de les condicions tingudes en compte per a la concessió de la subvenció, la qual cosa podria donar lloc a la modificació de la resolució de concessió.
  
7. Facilitar les dades i la informació, en qüestions relacionades amb les subvencions concedides, que siguen requerits pel SERVEF.
  
8. La presentació de sol·licituds a l'empara d'aquesta convocatòria suposa la prestació del consentiment, per part del beneficiari, perquè el SERVEF puga sol·licitar dels òrgans competents de la Seguretat Social la informació estrictament necessària per a comprovar els aspectes a què es refereixen les bases d'aquest annex.
  
9. Les entitats beneficiàries estaran obligades a sotmetre's a les actuacions de control financer de la Intervenció General de la Generalitat Valenciana, de control extern de la Sindicatura de Comptes i del Tribunal de Comptes i, si és procedent, dels òrgans competents de la Unió Europea, en relació amb les subvencions concedides.
  
10. Correspon exclusivament a l'entitat ocupadora l'obligació de reintegrar l'ajuda rebuda per la contractació en el cas que s'incomplisquen les obligacions establides en aquesta base.
  
Base 12. Presentació de sol·licituds, documentació i termini
  
1. Les entitats ocupadores dels itineraris d'inserció, definides en la base 3 d'aquest annex, presentaran la sol·licitud d'ajuda en imprés normalitzat, junt amb la documentació requerida, en les direccions territorials d'Ocupació, sense perjuí de poder presentar-la als altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Amb caràcter general, la sol·licitud haurà d'acompanyar-se dels següents documents:
  
a) Documentació acreditativa i identificadora de l'entitat sol·licitant i del seu representant legal. Les entitats sense ànim de lucre hauran de presentar còpia compulsada de l'escriptura pública de constitució i dels estatuts on conste que disposen de personalitat jurídica i manquen de fins lucratius. S'exceptua les administracions locals o entitats públiques de la presentació d'aquestos documents, entenent a aquestos efectes per administracions públiques i entitats de dret públic, aquelles a què es refereix l'article 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
b) Documentació acreditativa de trobar-se al corrent de les obligacions tributàries i amb la Seguretat Social, de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2.775), la validesa del qual haurà d'estendre's al moment de l'atorgament de la subvenció. Entre aquesta documentació, i només respecte d'aquella que corresponga a l'Agència Estatal Tributària, haurà d'aportar-se:
  
- Autorització expressa al Servici Valencià d'Ocupació i Formació per a demanar davant de l'Agència Estatal de l'administració Tributària les dades tributàries expressives d'estar al corrent en el compliment de les obligacions fiscals, mitjançant l'emplenament del corresponent model normalitzat.
  
- En el supòsit de falta d'autorització, haurà de presentar-se certificat d'estar al corrent de les obligacions tributàries, la validesa del qual haurà d'estendre's al moment de l'atorgament de la subvenció.
  
c) Dades de domiciliació bancària segons model normalitzat (fitxa de manteniment de tercers) en dos exemplars originals.
  
d) Còpia del contracte de treball que dóna lloc a l'ajuda, degudament registrat pel centre SERVEF i alta del treballador o la treballadora en la Seguretat Social.
  
e) Certificat acreditatiu de la inscripció com a desocupat del treballador contractat, en el corresponent centre SERVEF d'Ocupació, així com document nacional d'identitat, i, si és procedent, certificats de minusvalidesa i de la situació d'exclusió social, en funció de la pertinença a algun dels col·lectius arreplegats en la base 2.1 del present annex.
  
f) Declaració responsable que les contractacions realitzades no estan compreses en els supòsits previstos en la base 7, que arreplega les exclusions, i que la persona sol·licitant no es troba sotmesa en els supòsits arreplegats en la base 6, lletres b), d) i e) del present annex.
  
g) D'acord amb el que preveu la base 5, apartats 2 i 3, del present annex, declaració responsable referida a les ajudes a càrrec d'un règim de minimis percebudes per l'entitat ocupadora durant els tres últims anys, comptats des del moment en què es conferisca a la persona beneficiària el dret legal a rebre-les, amb indicació de l'import, organisme, data de concessió i règim d'ajudes en què s'emparava, o, si és procedent, declaració responsable de no haver-ne rebuda cap.
  
h) Consentiment exprés, per part del beneficiari, que autoritze el SERVEF a demanar davant de la Seguretat Social la informació a què es refereixen les bases d'aquest annex.
  
i) Certificat de l'entitat que haja subscrit el pacte territorial per a l'ocupació amb la Conselleria competent en matèria d'ocupació, en què s'acredite que la contractació del treballador o la treballadora s'ha portat a terme amb la seua col·laboració.
  
3. En el cas que els documents que han d'acompanyar la sol·licitud de concessió de les ajudes ja estigueren en poder de qualsevol òrgan de l'administració actuant, la persona sol·licitant podrà acollir-se al que estableix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que s'hi faça constar la data, l'òrgan o dependència a què van ser adreçats, la identificació del procediment en què estiguen, i que no hagen transcorregut mes de cinc anys des de l'acabament del procediment a què corresponguen.
  
En els supòsits d'impossibilitat material d'obtenir el document, l'òrgan competent podrà requerir al sol·licitant que el presente o, si no n'hi ha, l'acreditació per altres mitjans dels requisits a què es refereix el document.
  
4. Quan la sol·licitud no reunisca els requisits assenyalats en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que, d'acord amb aquest annex, resulte exigible, es requerirà la persona interessada, d'acord amb el que estableix l'article 71.1, perquè en el termini de 10 dies esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició, i s'arxivarà la sol·licitud en els termes previstos en l'article 42 de la citada Llei.
  
5. L'administració podrà demanar de la persona o l'entitat sol·licitant l'aportació addicional d'altres documents o dades aclaridores que considere necessaris per a millor resoldre sobre la sol·licitud presentada.
  
6. Les sol·licituds hauran de presentar-se en el termini de 10 dies naturals comptadors des de l'entrada en vigor de la present ordre.
  
Base 13. Resolució de concessió de les ajudes
  
1. La competència per a concedir i resoldre sobre les sol·licituds de les entitats ocupadores correspon a la directora general del SERVEF.
  
2. El termini màxim per a resoldre i notificar la resolució procedent serà de tres mesos a comptar des de l'endemà de la presentació de la sol·licitud en qualsevol dels registres d'entrada del SERVEF.
  
3. Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 43 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per Llei 4/1999, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana; i això, sense perjuí que subsistisca l'obligació legal de resoldre sobre la sol·licitud.
  
4. La resolució de concessió de les ajudes fixarà expressament la seua quantia econòmica i incorporarà, si és procedent, les condicions, obligacions i determinacions accessòries a què ha de subjectar-se la persona beneficiària, amb notificació a les persones interessades en els termes previstos en l'article 58 de la citada Llei 30/1992.
  
5. Les resolucions que es dicten a l'empara de la present convocatòria esgoten la via administrativa i contra elles s'hi podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la resolució, d'acord amb el que estableixen els articles 10.1.a) i 46 de la Llei 29/1998, de 13 de juliol, reguladora de la Jurisdicció Contenciosa Administrativa. I això, sense perjudici del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que les persones interessades puguen interposar, si és procedent, qualsevol altre recurs que consideren procedent. Davant de la desestimació per silenci administratiu podrà interposar-se, contra l'acte presumpte, idèntic recurs, en el termini de sis mesos a comptar des que haguera finalitzat el termini que per a dictar i notificar la resolució expressa, es menciona en l'apartat 2 d'aquesta base; tot això de conformitat amb el que preveu l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, i sense perjuí del que disposen els articles 116 i 117, abans mencionats.
  
Base 14. Resolució d'incidències
  
L'òrgan competent per a resoldre les incidències que es produïsquen amb posterioritat a la concessió, com ara pròrrogues de terminis, modificacions justificades o qualsevol variació de les condicions particulars de la concessió, serà la directora general del SERVEF.
  
Base 15. Seguiment i control de les ajudes
  
1. Correspondrà a la Direcció General del SERVEF, per si mateixa o mitjançant les direccions territorials d'Ocupació, portar a terme la funció de control de les subvencions concedides, així com l'avaluació i el seguiment del programa regulat en aquesta ordre.
  
2. Per a la realització d'aquestes funcions s'utilitzaran tots els mitjans que estiguen a disposició del SERVEF, fins i tot la contractació amb tercers i la col·laboració en el marc que procedisca amb la Inspecció de Treball i Seguretat Social.
  
3. En la concessió de futures ajudes de programes de Foment d'Ocupació, s'hi tindrà en compte el grau de compliment de les actuacions programades.
  
Base 16. Minoració i resolució de les subvencions concedides
  
1. L'incompliment de les obligacions i/o condicions establides en el present annex i en la resolució, i la concessió amb posterioritat a la presentació de la sol·licitud d'altres ajudes públiques o privades que en conjunt superen el cost de l'activitat que haja de realitzar la persona beneficiària, podran donar lloc a la minoració de la subvenció concedida.